CELEX: 52005PC0140
Language: sl
Date: 2005-04-14
Title: Predlog sklep Sveta o izpolnjevanju pogojev iz člena 3 Dodatnega protokola k Evropskemu sporazumu o pridružitvi med Evropskimi skupnostmi in njihovimi državami članicami na eni strani in Romunijo na drugi strani v zvezi s podaljšanjem obdobja, predvidenega v členu 9(4) Protokola 2 k Evropskemu sporazumu {SEC(2005)477}

Pomembno pravno obvestilo

|

52005PC0140

Predlog sklep Sveta o izpolnjevanju pogojev iz člena 3 Dodatnega protokola k Evropskemu sporazumu o pridružitvi med Evropskimi skupnostmi in njihovimi državami članicami na eni strani in Romunijo na drugi strani v zvezi s podaljšanjem obdobja, predvidenega v členu 9(4) Protokola 2 k Evropskemu sporazumu {SEC(2005)477}  /* KOM/2005/0140 končno */  

	[pic] | KOMISIJA EVROPSKIH SKUPNOSTI |Bruselj, 14.04.2005KOM(2005)140 končnoPredlogSKLEP SVETAo izpolnjevanju pogojev iz člena 3 Dodatnega protokola k Evropskemu sporazumu o pridružitvi med Evropskimi skupnostmi in njihovimi državami članicami na eni strani in Romunijo na drugi strani v zvezi s podaljšanjem obdobja, predvidenega v členu 9(4) Protokola 2 k Evropskemu sporazumu(predložena s strani Komisije) {SEC(2005)477}OBRAZLOŽITVENI MEMORANDUM1. V skladu s členom 9(4) Protokola 2 Evropskega sporazuma z Romunijo in z odstopanjem od odstavka 1(3) istega člena lahko Romunija prvih pet let po začetku veljavnosti Sporazuma izjemoma dodeli državno pomoč za jeklene izdelke z namenom prestrukturiranja, pod pogojem, da program prestrukturiranja zagotovi sposobnost preživetja podjetij, ki so prejela pomoč, v normalnih tržnih pogojih na koncu obdobja prestrukturiranja, da sta znesek in intenzivnost pomoči strogo omejena na najnujnejše potrebno za povrnitev sposobnosti preživetja in se postopoma zmanjšujeta ter da je program prestrukturiranja povezan z obsežno racionalizacijo in zmanjšanjem skupnih proizvodnih zmogljivosti v Romuniji.2. To začetno obdobje je za Romunijo prenehalo veljati 31. decembra 1997.3. Romunija je zaprosila za podaljšanje zgoraj navedenega obdobja decembra 1997.4. Realni program prestrukturiranja, vključno s poslovnimi načrti posameznih podjetij, ki ustrezajo merilom iz člena 9(4) Protokola 2 Evropskega sporazuma, predstavlja potrebno podlago za odobritev podaljšanja obdobja, v katerem lahko Romunija dodeli državno pomoč za prestrukturiranje.5. Maja 2002 je Komisija predlagala podaljšanje obdobja, v katerem lahko Bolgarija, Češka, Poljska in Romunija dodelijo pomoč za prestrukturiranje svojega jeklarskega sektorja, ker je bilo treba nujno najti sprejemljivo rešitev za pospešitev procesa prestrukturiranja jeklarstva v zadevnih državah kandidatkah in utreti pot dokončanju pristopnih pogajanj na področju konkurenčne politike.6. Podaljšanje bi zagotovilo pravno podlago za dodelitev pomoči za prestrukturiranje v okviru zahtevanih načrtov prestrukturiranja v obdobju pred pristopom (tj. zagotovljena pomoč mora biti omejena in sorazmerna z zmanjšanjem zmogljivosti); prav tako bi pomenilo retroaktivno legalizacijo pomoči, ki je bila morda dodeljena nezakonito od začetka veljavnosti Evropskega sporazuma.7. Podaljšanje bo začelo veljati šele po sprejetju in oceni programa za prestrukturiranje in posameznih poslovnih načrtov, ki ustrezajo merilom iz Protokola 2 Evropskega sporazuma.8. Za dosego tega cilja je bil pripravljen Dodatni protokol k Evropskemu sporazumu z Romunijo.9. Dodatni protokol k Evropskemu sporazumu sta Komisija in Romunija podpisali 23. oktobra 2002. Pred začetkom veljavnosti, kot je predvideno v členu 300(2) Pogodbe o ustanovitvi Evropske skupnosti, se začasno uporablja ta protokol, kot je predvideno v členu 1 Sklepa Sveta z dne 29. julija 2002 o podpisu in začasni uporabi Dodatnega protokola k Evropskemu sporazumu.10. Dodatni protokol pod določenimi pogoji določa podaljšanje obdobja, ki ga predvideva Protokol 2, za dodatnih osem let z začetkom 1. januarja 1998.11. Prvi pogoj je Romunija izpolnila, ko je Komisiji predložila program prestrukturiranja in poslovne načrte zadevnih podjetij, ki jih je ocenil in odobril Nacionalni organ za državne pomoči (Svet za konkurenco).12. Drugi pogoj je končna ocena programa prestrukturiranja in poslovnih načrtov s strani Komisije, z namenom ugotoviti, ali so izpolnjene zahteve člena 9(4) Protokola 2 Evropskega sporazuma.13. Službe Komisije so dale končno oceno in sklenile, da program prestrukturiranja in načrti, ki jih je predložila Romunija, izpolnjujejo zahteve iz člena 9(4) Protokola 2 Evropskega sporazuma.14. Komisija predlaga Sklep Sveta o potrditvi končne ocene Komisije, kot je predvideno v členu 3 Dodatnega protokola. Ko Svet predloži odobritev, so pogoji iz členov 2 in 3 Dodatnega protokola izpolnjeni in podaljšanje obdobja, predvideno v Protokolu 2, začne veljati.15. Svet je pozvan, da potrdi priloženi osnutek predloga za Sklep o izpolnitvi pogojev iz člena 3 Dodatnega protokola k Evropskemu sporazumu o pridružitvi med Evropskimi skupnostmi in njihovimi državami članicami na eni strani in Romunijo na drugi strani v zvezi s podaljšanjem obdobja, predvidenega v členu 9(4) Protokola 2 Evropskega sporazuma.PredlogSKLEP SVETAo izpolnjevanju pogojev iz člena 3 Dodatnega protokola k Evropskemu sporazumu o pridružitvi med Evropskimi skupnostmi in njihovimi državami članicami na eni strani in Romunijo na drugi strani v zvezi s podaljšanjem obdobja, predvidenega v členu 9(4) Protokola 2 k Evropskemu sporazumuSVET EVROPSKE UNIJE JE –ob upoštevanju Dodatnega protokola k Evropskemu sporazumu o pridružitvi med Evropskimi skupnostmi in njihovimi državami članicami na eni strani in Romunijo na drugi strani v zvezi s podaljšanjem obdobja, predvidenega v členu 9(4) Protokola 2 k Evropskemu sporazumu, in zlasti člena 3 Protokola,ob upoštevanju predloga Komisije[1],ob upoštevanju naslednjega:(1) Evropski sporazum o pridružitvi med Evropskimi skupnostmi in njihovimi državami članicami na eni strani in Romunijo na drugi strani[2] je začel veljati 1. februarja 1995.(2) Člen 9(4) Protokola 2 k Evropskemu sporazumu z Romunijo določa, da lahko Romunija prvih pet let po začetku veljavnosti Sporazuma z odstopanjem od odstavka 1(3) istega člena izjemoma dodeli državno pomoč za jeklene izdelke z namenom prestrukturiranja, pod pogojem, da program prestrukturiranja zagotovi sposobnost preživetja podjetij, ki so prejela pomoč, v normalnih tržnih pogojih na koncu obdobja prestrukturiranja, da sta znesek in intenzivnost pomoči strogo omejena na najnujnejše potrebno za povrnitev sposobnosti preživetja in se postopoma zmanjšujeta ter da je program prestrukturiranja povezan z obsežno racionalizacijo in zmanjšanjem skupnih proizvodnih zmogljivosti v Romuniji.(3) Začetno obdobje petih let je prenehalo veljati 31. decembra 1997.(4) Romunija je zaprosila za podaljšanje zgoraj navedenega obdobja decembra 1997.(5) Zdelo se je primerno, da se to obdobje podaljša za dodatnih osem let z začetkom 1. januarja 1998.(6) Zato sta Skupnost in Romunija 23. oktobra 2002 podpisali Dodatni protokol k Evropskemu sporazumu, ki je od tega dne začasno v uporabi.(7) V skladu s členom 2 Dodatnega protokola se zgoraj navedeno obdobje podaljša pod pogojem, da Romunija Komisiji predloži program prestrukturiranja in poslovne načrte, ki izpolnjujejo zahteve iz člena 9(4) Protokola 2 k Evropskemu sporazumu in ki jih je ocenil ter potrdil Nacionalni organ za državne pomoči (Svet za konkurenco).(8) Decembra 2004 je Romunija Komisiji predložila program prestrukturiranja in poslovne načrte tistih podjetij, ki so prejemala ali prejemajo državno pomoč za prestrukturiranje.(9) V skladu s členom 3 Dodatnega protokola je podaljšanje zgoraj navedenega obdobja pogojeno s končno oceno programa za prestrukturiranje in poslovnih načrtov, ki jo da Komisija.(10) Komisija je dala končno oceno programa za prestrukturiranje in poslovnih načrtov, ki jih je predložila Romunija. V njej je zapisano, da bo izvajanje programa prestrukturiranja in poslovnih načrtov zadevnim podjetjem omogočilo doseči sposobnost preživetja v normalnih tržnih pogojih. Ocena prav tako kaže, da je znesek državne pomoči za prestrukturiranje, kot je določeno v načrtih, strogo omejen na najnujnejše potrebno za zagotovitev sposobnosti preživetja zadevnih podjetij in se je postopoma zmanjševal ter bil do konca leta 2004 ukinjen. Komisija je ocenila tudi, da bodo podjetja, upravičena do pomoči, dosegla globalno racionalizacijo in zmanjšanje presežnih zmogljivosti. Komisija v oceni zaključuje, da program prestrukturiranja in poslovni načrti izpolnjujejo zahteve iz člena 9(4) Protokola 2 k Evropskemu sporazumu –SKLENIL:Člen 1Program prestrukturiranja in poslovni načrti, ki jih je Romunija predložila Komisiji v skladu s členom 2 Dodatnega protokola k Evropskemu sporazumu o pridružitvi med Evropskimi skupnostmi in njihovimi državami članicami na eni strani in Romunijo na drugi strani v zvezi s podaljšanjem obdobja, določenega v členu 9(4) Protokola 2 k Evropskemu sporazumu, so v skladu z zahtevami iz člena 9(4) Protokola 2.Člen 2Obdobje, v katerem lahko Romunija izjemoma dodeli državno pomoč za jeklene izdelke z namenom prestrukturiranja v skladu z določbami iz člena 9(4) Protokola 2, se podaljša za osem let z začetkom 1. januarja 1998, kot predvideva člen 1 Dodatnega protokola.V Bruslju,Za SvetPredsednik [1] UL C […], […], str. […].[2] UL L 357, 31.12.1994, str. 3.